રેલવે પ્રધાન પીયૂષ ગોયલે ટ્વિટ કરીને આ અંગેની જાણકારી આપી હતી તો બીજી બાજુ ઉત્તર પ્રદેશ સરકારે પણ નોટિફિકેશન જારી કર્યું છે. પીયૂષ ગોયલે ટ્વિટ કરીને જણાવ્યું છે કે નાગરિકોની માગણીને ધ્યાનમાં રાખીને ઉત્તર પ્રદેશમાં મોગલસરાઈ જંકશનનું નામ બદલીને પંડિત દીનદયાળ ઉપાધ્યાય જંકશન કરવામાં આવ્યું છે. મને આનંદ છે કે અંત્યોદય જેવા મહાન વિચાર આપનાર પંડિત દીનદયાળ ઉપાધ્યાયના નામથી આ જંકશન હવે ઓળખાશે.